সে সময়কার ঘটনাগুলো তার দক্ষ হাতে কবিতায় ঠাঁই পেয়েছে। তাইতো তিনি গণমানুষের কবি। তার চিন্তা-চেতনা গণমানুষের স্বাধীনতাকামী মনকে উজ্জীবিত করে তুলতে সক্ষম হয়েছিল। কবি সুকান্তের কবিতায় আছে তারুণ্যের জয়গান, বয়সের স্তুতি আঠারো বছর বয়স, আছে শক্তি যে শক্তি মন্ত্রের মতো প্রেরণা যুগিয়েছে স্বাধীনতাকামীদের। সুকান্তের যুগে যত বড় বড় কবি কবিতা লিখতেন তার মধ্যেও তার কবিতা স্বাতন্ত্রবোধের পরিচয় দিতে সক্ষম হয়েছিল। তার কবিতা শিখিয়েছে জীবনের দুঃখ যন্ত্রণা ঠেলে সামনে এগিয়ে যাওয়ার উপায়। প্রতিটি লাইনে আমাদের সাহসী করেছে, উদ্দীপ্ত করেছে।